Forradal

Forradal er en bygd og et dalføre i Stjørdal kommune i Trøndelag.  I den lokale dialekten skiller man mellom bygda og dalføret, som heter henholdsvis Færbøgda og Færdarn.forraporten.no Førstnevnte har også vært brukt i skriftspråket som Forbygda.

Elven Forra har sitt utspring fra innsjøen Feren i Meråker, renner gjennom Forradal, og møter Stjørdalselva i Stjørdalen, som Forradal er en sidedal til. Forradal var en del av Hegra kommune inntil 1. januar 1962, da denne inngikk i dagens Stjørdal kommune.

Forradal skole er en fådelt skole med 37 elever (2017/18).Forradal skole; skolenett.no

Det er veiforbindelse fra Hegra og gjennom Forradal, og fra Vigdenes (1 mil oppe i Forradal) og over høydedragene til Flora. Ved veien til Forradal står Långströms bauta, som er reist til minne om kaptein Peter Långström i Carl Gustaf Armfeldts hær under felttoget i Trøndelag i 1718, og bauta over Peder Fornes og de andre bøndene som felte Långström.

 Referanser 

Kategori:Stjørdals geografi
Kategori:Daler i Trøndelag
Kategori:Bygder og grender i Trøndelag
Kategori:Bosetninger i Stjørdal